# Algoritms Covid-19 infekcijas laboratoriskās izmeklēšanas organizēšanai

1. **SARS-CoV-2 vīrusa klātbūtnes noteikšana:**

 **1. SARS-CoV-2 vīrusa RNS noteikšana par valsts budžeta līdzekļiem tiek veikta:**

 **1.1. ar ārsta nosūtījumu atbilstoši klīniskajām un epidemioloģiskajām[[1]](#footnote-1) indikācijām laboratorijās (laboratoriskajai pārbaudei piesakoties telefoniski pa tālruņa numuru 8303);**

 **1.2. rutīnas skrīninga nolūkā, saskaņā ar Covid-19 infekcijas izplatības scenāriju un šīm rekomendācijām par skrīningā iesaistāmajām grupām, kas publicētas Slimību profilakses un kontroles centra (turpmāk – SPKC) tīmekļa vietnē .**

 **2. Profesionāla SARS-CoV-2 antigēna noteikšana tiek veikta:**

 **2.1. ja personai nav ārsta nosūtījuma – atbilstoši klīniskajām un epidemioloģiskajām indikācijām laboratorijās, aptiekās un ārstniecības iestādēs, kas noslēgušas līgumu ar Nacionālo veselības dienestu (turpmāk – NVD) par šāda izmeklējuma veikšanu[[2]](#footnote-2);**

 **2.2. rutīnas skrīninga nolūkā.**

1. **Anti-SARS-CoV-2 antivielu noteikšana tiek veikta tikai ar ārsta nosūtījumu diagnostikas nolūkā.**
2. **SARS-CoV-2 vīrusa sekvencēšana tiek veikta epidemioloģiskās uzraudzības nolūkā.**
3. **SARS-CoV-2 vīrusa variantu skrīnings ar RT-PĶR tiek veikts epidemioloģiskās uzraudzības nolūkā.**

**I. SARS-CoV-2 vīrusa klātbūtnes noteikšana**

1. **Klīniskās indikācijas valsts apmaksātai SARS CoV-2 RNS noteikšanai (neraugoties uz vakcinācijas pret Covid-19 infekciju statusu):**

1.1. pacientiem ar smagu slimības gaitu:

* + 1. ar akūtas elpceļu infekcijas slimības pazīmēm vai citām pazīmēm, kas ir raksturīgas Covid-19 infekcijai;
		2. ar pneimonijas klīniskajām pazīmēm, t.sk. pacientiem ar diagnosticētu pneimoniju;
		3. ar smagu akūtu respiratoru infekciju (turpmāk - SARI) bez cita iemesla, kas pilnībā izskaidro klīniskās izpausmes, t.sk. SARI, t.sk. pacienti, kuriem ir nepieciešama intensīvā terapija[[3]](#footnote-3);
		4. ar neskaidras izcelsmes drudzi.

1.2. pirms medicīniskajām manipulācijām saskaņā ar ārstniecības iestādes noteikto kārtību (nosūtījums uz manipulāciju var tikt izmantots arī kā nosūtījums uz testēšanu);

1.3.ambulatorajā praksē pacientiem ar Covid-19 saslimšanas pazīmēm, kuri pieder kādai no šādām riska grupāmneraugoties uz pārslimošanas statusu (izņemot gadījumus, ja personai reģistrēta inficēšanās ar SARS CoV-2 ne agrāk kā pirms 60 dienām):

* + 1. sociālās aprūpes centru (turpmāk – SAC) klientiem;
		2. personām vecumā virs 70 gadiem;
		3. grūtniecēm;
		4. personām vecuma grupā no 12 līdz 69 gadiem, ja personai ir kāda no minētajām veselības problēmām:
			1. smaga hroniska nieru slimība - hroniska nieru mazspēja 3., 4. vai 5. stadijā, nefrotiskais sindroms vai pēc nieru transplantācijas;
			2. smaga elpošanas sistēmas slimība, piemēram, vidēji smaga vai smaga bronhiālā astma, kad nepieciešama pastāvīga sistēmisko steroīdu lietošana vai ir bieži paasinājumi ar hospitalizācijas nepieciešamību; personas ar hronisku obstruktīvo plaušu slimību (HOPS), hronisko bronhītu un emfizēmu, brohhektāzēm, cistisko fibrozi, plaušu fibrozi, pneimokoniozi un bronhopulmonālo displāziju, u.tml.;

1.3.4.3. 2. tipa cukura diabēts ar medikamentozu terapiju vai 1.tipa cukura diabēts;

* + - 1. Dauna sindroms;
			2. personas, kuras gaida vai kuriem tika veikta orgānu transplantācija vai cilmes šūnu transplantācija;
			3. aktīva vēža ārstēšana;
			4. smagas sirds asinsvadu sistēmas slimības, piemēram, iedzimta sirds asinsvadu anomālija, vidēji smaga vai smaga hipertoniskā slimība, hroniska sirds mazspēja; perifēro asinsvadu slimības; slimības vēsturē bijusi venoza trombembolija utml.;
			5. neiroloģiska slimība ar saistītu elpošanas mazspēju un/vai paaugstinātu jutību pret infekcijām,
			6. ar imūndeficītu, tai skaitā, pacientiem, kuri lieto imūnsupresīvu terapiju veselības stāvokļa pasliktināšanās gadījumā, citu hronisku slimību paasinājuma gadījumos, ievērojot arī epidemioloģisko risku;
			7. smagas hroniskas aknu slimības - hronisks hepatīts, aknu mazspēja, ciroze u. tml.;
			8. miega apnoje;
			9. psihoze, kuru ārstē ar klozapīnu;
			10. aptaukošanās, ja ķermeņa masas indekss ir vai pārsniedz 40;
		1. bērniem vecumā līdz 11 gadiem, ja bērnam ir kāda no minētajām veselības problēmām:
			1. aptaukošanās, ja ķermeņa masas indekss pārsniedz atbilstošo procentīļu skalas vērtību;
			2. orgānu transplantācija vai cilmes šūnu transplantācija;
			3. ārstēšana ar spēcīgu imūnsistēmu nomācošu iedarbību;
			4. iedzimts vai ar slimību saistīts imūndeficīts;
			5. kāda no retajām slimībām;
			6. hroniskas plaušu slimība, tai skaitā astma, kad nepieciešama ikdienas medikamentozā terapija;
			7. hroniska sirds slimība;
			8. hroniska nieru slimība;
			9. smaga hroniska aknu slimība;
			10. neiroloģiska slimība ar saistītu elpošanas mazspēju un/vai paaugstinātu jutību pret infekcijām;
			11. Dauna sindroms;
			12. 1. un 2. tipa cukura diabēts.
1. **Epidemioloģiskās indikācijas valsts apmaksātai SARS CoV-2 testēšanas organizēšanai:**

2.1.Darbiniekiem, kuriem darba pienākumi saistīti ar ciešu kontaktu ar cilvēkiem, kuriem ir augsts ar Covid-19 infekciju saistīts veselības risks - sociālās aprūpes iestāžu un sociālo dienestu darbiniekiem, kuriem ir kontakts ar klientiem, un ārstniecības iestāžu darbiniekiem, kuriem ir kontakts ar pacientiem, veic SARS CoV-2 RNS noteikšanas testu.

2.2. Kontaktpersonām inficēto personu izsekošanas nolūkā ieteicams pēc iespējas ātrāk veikt SARS-CoV-2 RNS vai antigēna noteikšanas testu:

2.2.1. sociālās aprūpes centros;

2.2.2. ārstniecības iestādēs.

2.3. Kontroles testus kontaktpersonām SAC vai ārstniecības iestādē veic, izmantojot SARS-CoV-2 RNS noteikšanas testu vai SARS-CoV-2 antigēna noteikšanas testu:

2.3.1. 7 dienu laikā pēc kontakta, ja tās turpina pildīt darba pienākumus klātienē –  katru  reizi pirms darba pienākumu uzsākšanas (var veikt arī paštestus);

2.3.2. klientiem un pacientiem - ieteicams 4. un 7. dienā pēc kontakta.

2.4. Testēšana uz Covid-19 infekciju ar SARS-CoV-2 vīrusa antigēna paštestiem izglītības iestādēs tiek veikta saskaņā ar Pielikumā Nr. 1 noteikto kārtību, ja kolektīvos pastāv augsts COVID-19 infekcijas izplatības risks (ja nepieciešams izglītības iestāde var konsultēties ar SPKC)[[4]](#footnote-4).

2.5. Rutīnas laboratorisko skrīningu koordinē Veselības inspekcija saskaņā ar Pielikumu Nr.1.

2.6. Pacientu un personāla testēšana stacionāros tiek veikta atbilstoši Pielikumā Nr. 2 noteiktajai kārtībai.

2.7.Ja Covid-19 testa rezultāts vērtējams kā apšaubāms, vāji pozitīvs vai robežvērtība, testēšanu veic atkārtoti pēc 24 - 48 stundām.

2.8.Ārsts var nozīmēt SARS-CoV-2 RNS testu bērna pavadošajai personai, ja nepieciešams palikt pie bērna diennakts stacionārā, saskaņā ar ārstniecības iestādes noteikto kārtību.

**3. Valsts apmaksātu profesionālo SARS CoV-2 antigēna testu var veikt:**

3.1. pacientam ar Covid-19 infekcijas simptomiem;

3.2. pacientam ar ārsta nosūtījumu:

3.2.1. pirms medicīniskajām manipulācijām saskaņā ar ārstniecības iestādes noteikto kārtību (nosūtījums uz manipulāciju var tikt izmantots arī kā nosūtījums uz testēšanu);

3.2.2. ja ārstniecības personai ir pamatotas aizdomas, ka persona ir inficējusies ar SARS CoV-2 un tests ir nepieciešams inficēšanās apstiprināšanai (piemēram Covid-19 pacienta kontaktpersonas).

## II. Anti-SARS-CoV-2 antivielu noteikšana[[5]](#footnote-5)

4. Anti-SARS-CoV-2 antivielu noteikšanu veic ar ārsta nosūtījumu:

4.1. ja antivielu noteikšana ir nepieciešama diagnozes precizēšanai;

4.2. pēc epidemioloģiskām indikācijām (sadarbībā ar SPKC);

4.3. pēc vakcinācijas antivielu noteikšanas imūnsupresētiem pacientiem;

4.4. pacientiem, kuriem indicēta ārstēšana ar pretvīrusa monoklonālajām antivielām;

4.5. personām, kuras saņēmušas pilnu vakcinācijas kursu, bet stacionēšanas gadījumā (vai 14 dienu laikā pirms stacionēšanas) bija noteikta SARS-CoV-2 RNS klātbūtne.

5. Apstiprinošo testēšanu paraugiem no Valsts asinsdonoru centra, kuriem ir atklātas kopējās Anti-SARS-CoV-2 antivielas veicot antivielu skrīningu asins donoriem.

## 6. Antivielu noteikšana pēc tiesībsargājošo iestāžu pieprasījumiem.

## ****III. SARS-CoV-2 vīrusa sekvencēšana****

7. Nacionālā mikrobioloģijas references laboratorija (turpmāk – NRL) koordinē un organizē SARS-CoV-2 vīrusa pilnu genoma sekvencēšanu. Laboratorijās, kuras veic testēšanu SARS-CoV-2 noteikšanai, atbilstoši noslēgtajiem līgumiem ar NVD, nodrošina NRL piekļuvi visiem paraugiem, kuros ir noteikta SARS-CoV-2 vīrusa RNS klātbūtne ģenētiskās uzraudzības nodrošināšanai.

8. NRL sadarbībā ar SPKC un laboratorijām organizē SARS-CoV-2 RNS pozitīvo paraugu vākšanu ar mērķi veikt epidemioloģiskajai situācijai atbilstošu paraugu atlasi un tālāku sekvencēšanu.

9. Laboratorijas regulāri, līdz otrdienas beigām, sūta atlasītos pozitīvos paraugus, kad Ct (*cycle threshold*) vērtības PĶR ir mazākas par 30 (gēniem, kas nav E gēns). Vēlamais parauga apjoms vismaz 250 µl. Kopā ar paraugiem sniedz informāciju par paraugu izcelsmi (SPKC forma pozitīvajiem paraugiem bez personu identificējošas informācijas) ar pievienotām Ct vērtībām.

10. NRL uzglabā pozitīvus paraugus trīs mēnešus pēc paraugu saņemšanas.

11. Pozitīvo paraugu atlase tālākai sekvencēšanai:

11.1. Nejaušināti atlasīti paraugi laboratorijās – paraugi, kas proporcionāli atbilst reģionu iedalījumam un vecuma struktūrai (līdz 70% no sekvencēšanas apjoma);

11.2. Klīniskās indikācijas (līdz 15% no sekvencēšanas apjoma):

11.2.1. Covid-19 reinfekcijas gadījumi;

11.2.2. Covid-19 pacients ar pabeigtu vakcinācijas kursu pret Covid-19 infekciju;

11.2.3. Netipiski klīniskie Covid-19 gadījumi;

11.2.4. Stacionāra Covid-19 pacienti:

11.2.4.1. Sākot ar 20. stacionēšanas dienu un turpmāk ik 14 dienas, sekojošās klīniskās situācijās pacientiem tiek veikta atkārtota SARS-CoV-2 testēšana ar molekulārbioloģiskām metodēm un pozitīva rezultāta gadījumā;

11.2.4.2. Smaga Covid-19 infekcijas gaita, pacienti, kas ārstējas intensīvās terapijas nodaļās;

11.2.4.3. Covid-19 infekcijas pacients ar sekojošu imūnsupresiju:

11.2.4.3.1. transplantāta saņēmējs;

11.2.4.3.2. pacients, kas ilgstoši saņem kortikosteroīdus vai citas imūnmodulējošas zāles, vai vēža ķīmijterapiju;

11.2.4.3.3. pacients ar HIV infekciju uz zemu CD4 šūnu skaitu;

11.2.4.3.4. pacients ar citu imūndeficītu.

 11.3.  Epidemioloģiskās indikācijas (līdz 15% no sekvencēšanas apjoma):

11.3.1. lieli Covid-19 uzliesmojumi;

11.3.2. straujš gadījumu skaita pieaugums administratīvajā teritorijā;

11.3.3. ievestie Covid-19 gadījumi;

11.3.4. Covid-19 klasteru epidemioloģiskās izmeklēšanas nolūkā.

## IV. SARS-CoV-2 vīrusa variantu skrīnings ar RT-PĶR

12.Lai nodrošinātu savlaicīgu ieskatu par SARS-CoV-2 celmu ar galvenajām mutācijām *Spike* proteīnu kodējošā gēnā izplatību valstī, laboratorijām, kurām ir iespēja veikt mutāciju[[6]](#footnote-6) noteikšanu, rekomendēts to veikt visiem laboratorijā testētajiem SARS-CoV-2 RNS pozitīvajiem paraugiem. Laboratorijām, kas minēto nespēj īstenot, visi pozitīvie paraugi 1 dienas laikā ir jānosūta NRL.

13.Pozitīvo paraugu atlasi veic katru dienu, lai nodrošinātu iespējami plašāku teritorijas, vecuma un dzimuma grupu pārklājumu. Testēšanas rezultāti jāziņo tikai SPKC (obligāts nosacījums), papildinot esošo ikdienas tabulu ar attiecīgām kolonnām, informācijas ievadīšanai SPKC epidemioloģiskajā datu bāzē. Pēc epidemioloģiskās situācijas SPKC katru nedēļu izvērtē un rekomendē laboratorijām attiecīgu mutāciju noteikšanu. Pamatojoties uz minēto, NRL katras nedēļas piektdienā informē NVD par nākamā nedēļā laboratorijām nosakāmām mutācijām, kas savukārt, minēto informāciju nosūta visām laboratorijām, kas veic Covid-19 diagnostiku.

# ****V. Covid-19 infekcijas testēšana – maksas pakalpojums****

14. Izmeklēšana uz Covid-19, kas nepieciešama sadarbspējīga testēšanas sertifikāta iegūšanai, t.sk.:

14.1. starptautiskajiem ceļojumiem nepieciešamo testu veikšanu uz Covid-19 izbraucot no Latvijas vai ieceļojot valstī;

14.2 gadījumos, kas nav minēti šī algoritma I. sadaļā, tai skaitā pirms publisku pasākumu apmeklēšanas klātienē vai publisku pakalpojumu saņemšanas klātienē.

15. Ja Covid-19 testēšanai pacients nodod siekalu paraugu, sadarbspējīgu pārslimošanas sertifikātu izsniedz tikai gadījumā, ja siekalu paraugs nodots laboratorijas vai ārstniecības iestādes personāla uzraudzībā.

16.Pēc darba devēja iniciatīvas noteikta skrīninga testēšana tiek apmaksāta no darba devēja līdzekļiem, izņemot Pielikumā Nr. 1 noteiktajām personu grupām.

# ****VI. Testēšana uz Covid-19 infekciju nav nepieciešama****

17.  Personām, kuras ir pārslimojušas Covid-19 infekciju, nav nepieciešams veikt testēšanu uz Covid-19 infekciju pēc epidemioloģijām indikācijām un rutīnas skrīninga ietvaros 60 dienas pēc inficēšanās apstiprināšanas.

**PIEZĪME:** Laboratorisko izmeklēšanu uz Covid-19 infekciju – SARS-CoV-2 RNS noteikšanu, piemēram, ar polimerāzes ķēdes reakciju, veic laboratorijas, kuras ir akreditētas molekulārā bioloģijā pēc starptautiskā LVS EN ISO 15189 standarta „Medicīnas laboratorijas. Kvalitātes un kompetences prasības”.

Pielikums Nr.1

**Prioritāro riska grupu un objektu testēšanas un rutīnas skrīnings**

|  |  |
| --- | --- |
| **Resors/ strādājošo grupas**  | **Testēšana** |
| **Veselības resors:**  |  |
| Stacionārā aprūpējamie pacienti, kuri nav Covid-19 inficētiStacionāra darbinieki | Testēšana tiek veikta atbilstoši Pielikumā Nr. 2 noteiktajai kārtībai |
| **Izglītības un sporta resors:** |  |
| Izglītojamie pamatizglītības un vidējās izglītības pakāpē (tai skaitā profesionālās ievirzes izglītības programmās)[[7]](#footnote-7) | Vakcinētiem, nevakcinētiem, nepārslimojušiem un pārslimojušiem (sākot ar 61. dienu pēc inficēšanās apstiprināšanas) izglītojamiem: SARS-CoV-2 vīrusa antigēna paštesti divas vai trīs reizes nedēļā[[8]](#footnote-8) |
| Izglītojamie speciālās izglītības programmās (pēc iespējas – izglītojamie programmās ar kodu 58, 59[[9]](#footnote-9)) | Izmanto izglītojamajam piemērotāko testa veidu (SARS-CoV-2 vīrusa RNS noteikšanas tests siekalu paraugā vienu reizi nedēļā, SARS-CoV-2 vīrusa antigēna noteikšanas tests divas reizes nedēļā) |
| Izglītības iestāžu pedagogi un darbinieki  | Atbilstoši izglītības iestādes noteiktajai kārtībai |
| Bērnu nometņu un sporta nometņu darbinieki un dalībnieki | SARS-CoV-2 paštesti atbilstoši darba devēja (nometnes organizētāja) noteiktajai kārtībai |
| **Labklājības resors:** |  |
| SAC klienti | SARS-CoV-2 vīrusa RNS noteikšanas tests siekalu paraugā reizi divās nedēļās vai profesionālais SARS-CoV-2 vīrusa antigēna noteikšanas tests reizi divās nedēļās |
|  **Iekšlietu resors:** |  |
|  Patvēruma meklētāji izmitināšanas/uzturēšanās vietās | SARS-CoV-2 vīrusa RNS noteikšanas tests siekalu paraugā vai profesionālais SARS-CoV-2 vīrusa antigēna noteikšanas tests vienu reizi nedēļā |

No valsts budžeta līdzekļiem apmaksāti SARS-CoV-2 vīrusa antigēna testi prioritārajām grupām tiek nodrošināti atbilstoši Ministru kabineta 2021. gada 13. maija noteikumos Nr. 308 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” noteiktajai kārtībai.

Pielikums Nr. 2

 **Pacientu un personāla testēšana slimnīcās**

**III. Pacients, kuram stacionārā parādās respiratorie simptomi vai pneimonija**

**II. SARS-CoV-2 rutīnas skrīnings stacionārā aprūpējamiem pacientiem bez COVID-19 vai respiratoriem simptomiem**:

profesionālais SARS-CoV-2 vīrusa antigēna noteikšanas tests atbilstoši stacionāra noteiktajai kārtībai

**I. Akūtas respiratoras vīrusa infekcijas testēšanas algoritms neatliekamiem pacientiem slimnīcas uzņemšanas nodaļā**

**IV. Personāla rutīnas skrīnings**

Profesionālais SARS-CoV-2 vīrusa antigēna noteikšanas tests atbilstoši stacionāra noteiktajai kārtībai

**1. Stacionējams pacients ar augšējo elpceļu infekcijas simptomiem vai pneimoniju:**

SARS-CoV-2 antigēna tests. Ja antigēna tests ir pozitīvs, tad veic SARS-CoV-2 RNS testu laboratorijā.

Ja antigēna tests ir negatīvs, tad veic:

a) gripas\*/SARS-CoV-2/RSV RNS testu (ātrais tests slimnīcās, kurās ir iespējas to veikt)

vai

b) gripas\* un SARS-CoV-2 RNS testu laboratorijā

SARS-CoV-2/ RSV RNS tests (tests slimnīcās, kurās ir iespējas to veikt vai sūtīt uz NRL)

\* Gripas RNS testu veic diferenciālās diagnostikas un specifiskās terapijas nozīmēšanas nolūkos:

* pacientiem ar smagu akūtas augšējo elpceļu infekcijas norisi;
* gripa noris ar komplikācijām personai, kura ir vakcinēta pret gripu ar Pasau­les veselības organizācijas rekomendēto vakcīnu konkrētajai

epidēmiskajai sezonai;

* nāve iestājusies pacientam ar akūtas augšējo elpceļu infekcijas simptomiem.

\*\* Izmeklēšanu ar MULTIPLEX RNS/DNS testu pēc epidemioloģiskām indikācijām, tai skaitā, uzliesmojuma gadījumā, vai specifisku uzraudzības pētījumu ietvaros

**2. Pacientam nepieciešama dzīvību glābjoša operācija vai manipulācija** (līdz 2 stundām), **intensīvā terapija**

SARS-CoV-2 antigēna tests. Ja antigēna tests ir pozitīvs, tad veic SARS-CoV-2 RNS testu laboratorijā.

Ja antigēna tests ir negatīvs, tad veic**~~:~~**

a) SARS-CoV-2/RSV RNS testu (ātrais tests slimnīcās, kurās ir iespējas veikt)

vai

b) SARS-CoV-2 RNS testu laboratorijā

MULTIPLEX RNS/DNS tests\*\* laboratorijā

(tests slimnīcās, kurās ir iespējas to veikt vai sūtīt uz NRL)

Gripas vīrusu RNS tests\* (tests slimnīcās, kurās ir iespējas to veikt vai sūtīt uz NRL)

Ja SARS CoV-2/ RSV RNS tests negatīvs, bet klīniskie simptomi turpinās, atkārtota testēšana atbilstoši stacionāra noteiktajai kārtībai

1. Ja, veicot Covid-19 gadījuma vai uzliesmojuma epidemioloģisko izmeklēšanu, pastāv profesionāli pamatotas aizdomas par plašāku infekcijas izplatīšanos Covid-19 skartajā iestādē vai uzņēmumā, kā arī, ja kolektīvā ir liels skaits kontaktpersonu, SPKC sadarbībā ar laboratoriju, iestādes vai uzņēmuma vadību un nepieciešamības gadījumā pašvaldību organizē personu laboratorisko skrīningu uz Covid-19. Šajos gadījumos ārsta nosūtījums nav nepieciešams. [↑](#footnote-ref-1)
2. Informācija par aptiekām un ārstniecības iestādēm ir pieejama šeit: <https://www.vmnvd.gov.lv/lv/atrie-covid-19-antigena-testi-un-digitalais-covid-19-sertifikats> [↑](#footnote-ref-2)
3. SPKC ieteikumi smagas akūtas respiratoras infekcijas (SARI) diferenciālai diagnostikai ar Covid-19 infekciju: https://www.spkc.gov.lv/lv/media/4534/download [↑](#footnote-ref-3)
4. Ministru kabineta 2021. gada 28. septembra noteikumu Nr. 662 "Epidemioloģiskās drošības pasākumi Covid-19 infekcijas izplatības ierobežošanai" 175. punkts [↑](#footnote-ref-4)
5. Testēšanu nodrošina Nacionālā mikrobioloģijas references laboratorija [↑](#footnote-ref-5)
6. NVD, atbilstoši NRL norādēm, informē par aktuālo nepieciešamību veikt variantu noteikšanu un par vīrusa mutācijām, uz ko laboratorijām, saskaņā ar iespējām un atbilstoši situācijai, būs jāpārbauda pozitīvie paraugi, nodrošinot SARS-CoV-2 vīrusa skrīningu ar variantu PĶR metodi. Gadījumos, kad cirkulē viens vīrusa pavariantu skrīningu uz laiku atceļ. [↑](#footnote-ref-6)
7. Izņemot profesionālās tālākizglītības un profesionālas pilnveides izglītības programmās, pieaugušo neformālās izglītības programmās [↑](#footnote-ref-7)
8. Testēšana tiek veikta atbilstoši šā algoritma 2.4. punktā noteiktajai kārtībai. [↑](#footnote-ref-8)
9. Speciālo izglītības programmu audzēkņi tiek testēti uz Covid-19, iekļaujot pēc iespējas vairāk iestādes audzēkņu, individuāli izvērtējot katru gadījumu un lemjot par risinājumiem, kas katram konkrētam skolēnam būtu draudzīgāks un neradītu traumējošu psiholoģisku ietekmi. Lai to nodrošinātu, laboratorijas, kas veic konkrēto skolu skolēnu laboratorisko testēšanu kopīgi ar skolas personālu vienosies par procedūrām katras konkrētās skolas audzēkņu testēšanai. Obligāti testēšanu uz Covid-19 veic, pastāvot klīniskām indikācijām un epidemioloģiskām indikācijām. [↑](#footnote-ref-9)